Likelydende brev sendt til

Se vedlagte adresseliste

Deres ref. Vår ref. (bes oppgitt ved svar) Dato

 OD /MSA/KSR 12.6.2023

**Høring - Indeksregulering av arealavgift for tillatelser gitt etter 72-resolusjonen og petroleumsloven**

Oljedirektoratet (OD) sender på høring forslag til endring av forskrift 27. juni 1997 nr.653 til lov om petroleumsvirksomhet (pf.) § 39 første ledd.

Pf. § 39 første ledd angir satsene for arealavgift. I pf. § 39 femte ledd gis Olje- og energidepartementet hjemmel til å justere arealavgiften for utvinningstillatelser gitt etter 72-resolusjonen og petroleumsloven. Justering av arealavgiftssatsene er delegert OD.

Ifølge bestemmelsen kan arealavgiften justeres med minst 5 års mellomrom for å bringe satsen i tråd med endringer i kroneverdien. Utgangspunktet for justeringen skal være Statistisk sentralbyrås (SSB) konsumprisindeks.

Arealavgiften for tillatelser gitt etter 72-resolusjonen og petroleumsloven ble sist justert ved ODs fastsettelse av 21.november 2018 med ikrafttredelse fra 1.1.2019.

Konsumprisindeksen pr. april 2023 er fra SSB oppgitt til å være 129,0 poeng og konsumprisindeksen pr. januar 2019 er oppgitt til å være 109,3 poeng.

**Beregning av stigningen i % for konsumprisindeksen er**:

129,0 – 109,3 \* 100 = 18,02 %

 109,3

Satsene i pf. § 39 første ledd foreslås derfor justert med 18,02 % for å bringe satsene opp på dagens prisnivå.

Vedlagt oversendes utkast til endring av pf. § 39 første ledd justert med nye satser. Planlagt ikrafttredelse er 1.1.2024.

Høringsfristen er **1. august 2023.**

Høringskommentarer kan sendes per brev til Oljedirektoratet, Postboks 600, 4003 Stavanger eller på e-post til postboks@npd.no. Høringskommentarene vil være offentlig tilgjengelige på npd.no.

Med hilsen

Kristin Reitan Husebø e.f.

underdirektør

Kristine S. Raunehaug

juridisk rådgiver

*Dette brevet er godkjent elektronisk i Oljedirektoratet og har derfor ingen signatur*

Vedlegg: Høringsutkast

Kopi: Olje- og energidepartementet

**Høringsutkast**

**Forslag til endringer i petroleumsforskriften § 39 første ledd**

Etter utløpet av den periode som er fastsatt etter loven § 3-9 første ledd første punktum skal arealavgiften være slik: Første år er avgiften kr ~~38.000~~ 45.000 pr. km2, andre år er avgiften kr ~~76.000~~ 90.000 pr. km2 og avgiften er kr ~~153.000~~ 181.000 pr. km2 pr. år i de etterfølgende år. Ved beregning av avgiften avrundes arealet til nærmeste hele km2. Utvinningstillatelser som er stratigrafisk delt skal betale arealavgift for det området som utvinningstillatelsen dekker på havbunnen.